L'assetjament escolar o maltractament entre iguals afecta directament els alumnes que el pateixen i els que el provoquen, però també els seus companys, tant a nivell personal, acadèmic com relacional.
És important conèixer bé aquest fenomen i identificar les situacions d'assetjament per poder ajudar els fills i donar-los eines que els permetin gestionar millor els conflictes relacionals, per evitar que puguin ser vulnerables a patir-lo, permetre actuacions abusives o tenir conductes agressives o assetjadores.
El ciberassetjament presenta uns trets específics que el fan encara més perjudicial.
Ser capaços de conèixer i gestionar les pròpies emocions i reconèixer les dels altres incideix directament en la socialització.
És important conèixer aquelles habilitats i capacitats que puguin ajudar els fills a gestionar les seves emocions de manera positiva i actuïn de forma adequada defensant els propis posicionaments des del respecte i el coneixement de l'altre.
Aquestes habilitats i capacitats ajudaran a evitar que els fills puguin ser vulnerables a patir assetjament, permetin aquest tipus d'actuacions o tinguin conductes agressives o assetjadores.
Els conflictes formen part de la vida, sortosament ens adaptem a noves situacions i evolucionem gràcies a ells.
Les relacions humanes inclouen la confrontació, es crea una dinàmica en la que les parts defensen la seva posició o visió de les coses, el resultat sovint és positiu i porta a un creixement per a les dues parts.
En cas que no sigui així i el conflicte esdevingui una situació de confrontació violenta, hem de trobar formes de gestionar-lo i ensenyar a fer-ho.
Tant als centres educatius, com al si de la família, els conflictes hi són presents i són un bon laboratori en el que aprendre a gestionar-los de forma positiva.
Cal conèixer els elements que intervenen en un conflicte i les capacitats necessàries per reconduir-les de forma positiva.
També són el marc idoni on implementar estratègies de prevenció, detecció i actuació que facilitin la creació d'un clima de convivència positiu.
Cal incidir en la necessitat que tothom, alumnes, professorat i famílies, s'impliqui de forma positiva davant les situacions d'assetjament.
Internet ha esdevingut el medi natural per a una generació de joves que utilitzen des de ben petits els mòbils, les tauletes o els ordinadors per jugar, comunicar-se, participar en xarxes socials, informar-se o aprendre Els estudis de recerca indiquen repetidament que, malgrat utilitzar les tecnologies digitals cada vegada a edats més primerenques, la majoria d'infants i adolescents no són conscients de fins a quin punt comparteixen informació personal ni coneixen les repercussions que pot tenir la seva petjada digital per al seu futur.
El ciberassetjament és una de les preocupacions que tenen, sense saber com actuar en cas de patir-lo o detectar-lo en d'altres.
Totes aquestes qüestions formen part de la competència digital que cal adquirir per desenvolupar-se de forma segura i responsable al món digital.
Les tecnologies digitals faciliten l'anonimat i la difusió de continguts malintencionats que, pel seu abast i per la seva perdurabilitat a Internet, poden provocar danys psicològics molt difícils de reparar.
També són el marc idoni on implementar estratègies de prevenció, detecció i actuació que facilitin la creació d'un clima de convivència positiu que i contribueixin a la construcció de la cultura de pau al món.
Cal incidir en la necessitat que tothom, alumnes, professorat i famílies, s'impliqui de forma positiva davant les situacions d'assetjament i ciberassetjament.